Akademîsyenan ê Bogaziçi semedê betalkerdişê Qerarnameyê Serekkomarî muracatê Mehkemeya Berze kerde.
Akademîsyanan waşt  wa qerarê tayînkerdişê qeyûm Melih Boluyî yê Bogaziçi yo ke hetê Serekkomarê Tirkî Tayyip Erdoganî ra ame kerdene, bêro îptalkerdene.
Eşkerayîya akedemîsyenan de ame vatene ke seba ke selahîyetê tayînkerdişî yê Serekkomarî esto no do zeraro pîl bido ke telafîyê ci zehmet o.
Akademîsyanan vist vîrî ke înan verî zî semedê betalkerdişê Qerarnameyê Serekkomarî muracatê Mehkemeya Berze kerdbi û vat înan nika  reyna vera qerarnameyo ke  pê ci yeno waştene ke unîversîte de di fakulteyê bînî bêrê ronayene, muracat kerd.
